Continua obert el termini de matriculació per a diversos tallers de les Escoles creatives de Joventut i Infància
13 d’octubre 2020

![Imagen 1](/media/4hwpwqrj/81_mini_escuelas-creativas.jpg)

La Regidoria de Joventut i Infància de l'Ajuntament de Sagunt ha posat en marxa les Escoles creatives dirigides a la infància, a l'adolescència i a la joventut de fins a 35 anys. El pròxim curs 2020-2021 es prepara amb nombrosos tallers de set modalitats de formació artística els quals es desenvoluparan en el Casal Jove del Port de Sagunt d'octubre a maig.

  

Des de la regidoria informen que els tallers de Rock, Arts Urbanes, Circ, Robòtica i Cinema han ampliat el termini d'inscripció fins dijous que ve 15 d'octubre. Estos són cursos on, actualment, no s'han ocupat totes les places i, per tant, encara queden disponibles algunes.

  

En l’Escola de Rock diversos grups de guitarra, bateria i tècnica vocal de xiquets i jóvens encara compten amb places lliures. Entre ells el Drummerkids iniciació 1 i 2, Guitarkids iniciació 1 i 2, i Tècnica vocal Kids 1 i 2. Estos cursos són de 7 a 11 anys. Per adolescents, queden places en Guitar Jove i Tècnica Vocal Jóvens, cursos de 12 a 30 anys.

  

Per la seua banda, en el taller d'Arts urbanes, queden places en ball Hip hop i en el taller de Comic Kids, per xiquets de 7 a 11 anys. Per jóvens a partir de 12 anys, queden places en els cursos de Photoshop, Ball urbà, Percussió i Calaix Flamenc, Taller d'Intervencions Urbanes i Grafiti, i finalment en el curs d'Il·lustració i Còmic.

  

Pel que fa al curs de Circ, el taller de Multicirc per jóvens d'entre 12 i 18 anys té encara places lliures. D'altra banda, el taller de Robòtica té places disponibles els cursos de Arcade i Kodu, dirigits a jóvens d'entre 12 i 16 anys. Finalment el curs de Cinema i Minicine (de 6 a 11 anys), el taller de CineIES (de 12 a 16 anys) i Director de cinema I i II (de 17 a 35 anys) tenen encara places lliures.

Les inscripcions es faran de manera telemàtica a través de la plataforma de l'Ajuntament de Sagunt 

aytosagunto.apuntate.online/pio/.​

![](/media/r0hnvqx4/81_c_escuelas-creativas.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/continua-obert-el-termini-de-matriculacio-per-a-diversos-tallers-de-les-escoles-creatives-de-joventut-i-infancia/ "Facebook")
*   [](http://twitter.com/share?url=https://aytosagunto.es/va/actualitat/continua-obert-el-termini-de-matriculacio-per-a-diversos-tallers-de-les-escoles-creatives-de-joventut-i-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-obert-el-termini-de-matriculacio-per-a-diversos-tallers-de-les-escoles-creatives-de-joventut-i-infancia/ "Linked In")
*   [](mailto:?body=https://aytosagunto.es/va/actualitat/continua-obert-el-termini-de-matriculacio-per-a-diversos-tallers-de-les-escoles-creatives-de-joventut-i-infancia/)